এ ব্যবস্থাপনার সাথে পররাষ্ট্র, স্বরাষ্ট্র, বেসামরিক বিমান পরিবহণ ও পর্যটন, স্বাস্থ্য ও পরিবার কল্যাণ মন্ত্রণালয়সহ অনেকগুলো মন্ত্রণালয়, বিভাগ ও সংস্থা জড়িত। ২০০৯ সাল থেকে ধর্ম বিষয়ক মন্ত্রণালয় সংশ্লিষ্ট সকল মন্ত্রণালয় এবং বিভাগের মধ্যে নিবিড় সমন্বয় করে চলেছে। সুন্দর সমন্বয়ের কারণে হজযাত্রী পরিবহণ, পাসপোর্ট ইস্যুকরণ, হজযাত্রীদের স্বাস্থ্যসেবা প্রদানসহ বিভিন্ন ক্ষেত্রে গুণগত মান বৃদ্ধি পেয়েছে। সার্বিক হজ ব্যবস্থাপনার ক্ষেত্রে শৃংখলা ও জবাবদিহি প্রতিষ্ঠিত হয়েছে। যার ফলে গত নয় বছরে হজযাত্রীদের সংখ্যা পূর্বের বছরগুলোর তুলনায় ব্যাপক বৃদ্ধি পেয়েছে। ২০০৯ সাল থেকে হজ ব্যবস্থাপনায় সেবার মান বৃদ্ধি ও শৃঙ্খলা ফিরে আসায় হজযাত্রীর সংখ্যা বৃদ্ধি পেয়ে প্রায় তিনগুণে উন্নীত হয়েছে।